Life Esidimeni-gesinne woedend oor omstrede aanstelling | Maroela Media
Life Esidimeni-gesinne woedend oor omstrede aanstelling
Die Life Esidimeni-komitee wat die gesinne van die psigiatriese pasiënte wat geïmpliseer is in dié tragedie verteenwoordig, is geskok en woedend oor die heraanstelling as Qedani Mahlangu, voormalige LUR van gesondheid in Gauteng, as lid van die ANC se provinsiale komitee (PUK) in Gauteng.
Christine Nxumalo, woordvoerder van die komitee, het gesê daar is bevind dat Mahlangu verantwoordelik was vir die Life Esidimeni-tragedie en dat dit skokkend is dat sy, in die lig van die oorweldigende getuienis teen haar, weer verkies is.
David Makhura, heraangestelde voorsitter van die PUK en premier van Gauteng, het gesê dat Mahlangu se saak aan die ANC se integriteitskomitee voorgehou is.
"In stede daarvan om haar voor die provinsiale verkiesingskonferensie aan die komitee te onderwerp wil hulle (die ANC) nou die verskoning gebruik om die publiek om die bos te lei. Sou die ANC regtig wou wys dat hulle die regte ding wou doen sou dié proses onmiddellik ná die Life Esidimeni bemiddelingsverhore plaasgevind het," het Nxumalo gesê.
Volgens Nxumalo is die komitee van mening dat iemand wat betrokke was in so 'n groot nalatige of opsetlike besluit wat tot so 'n groot tragedie soos die Life Esidimeni-voorval gelei het, nie verkiesbaar moet wees nie.
"Deur Mahlangu toe te laat om op die PUK te dien praat die ANC in effek die verskriklike dade wat onder Mahlangu se toesig plaasgevind het goed."
Nxumalo meen die bemiddellingsverhore was nie 'n alternatief vir politiese of kriminele verantwoordbaarheid nie.
"Ons as die geïmpliseerde families wag steeds vir inligting by die polisie oor die strafregtelike ondersoeke, insluitend Mahlangu se rol."
Nxumalo het verder gesê die Nasionale Vervolgingsgesag het ook aangedui dat hy nog nie die Life Esidimeni-sake afgehandel het nie.
"Die nagedagtenis van dié wat gesterf het in dié tragedie is onteer en verkleineer deur Mahlangu se heraanstelling en die komitee sal nie rus totdat sy verwyder is en aan die pen ry nie."
Skool van R300 m vir spesiale onderrig staan leeg
Hulle doen net wat hulle wil en niks gebeur.met hulle nie.lekker in SA.
Ag nee mense, komaan…..julle kan mos nou nie verwag dat sy verantwoordbaar moet wees nie? Waar kom julle vandaan? Sy MOET tot so 'n posisie her-kies word sodat sy R30 miljoen se pensioenfonds kan terug koop……sodat haar goue handdruk nie aandag trek nie. Wat verstaan julle nie?
Wat n grap….die ANC se integriteitskomitee. Rerig in n party wat nie weet wat dit is nie en nie eens waarde heg aan enige vorm van integriteit nie. Almal behalwe hulle kiesers kan sien die party kom eerste….hulle voel n vet veer vir die kiesers en landsburgers. Geen respek vir die publiek. Maar wat verwag jy van mense met dubbel standaarde……ons mense ……die ANC se mense
Hulle kan nie daartoe kom om die mense wat verantwoordelik was vir die Life Esidimenini tragedie te vervolg nie (4 maande nadat die arbitrasie verhoor klaar is) maar die NPA is gou om aan te kondig dat hulle die man wat synseun per ongeluk doodgeskiet het, aan te kla. Seker maar omdat laasgenoemde nie 'n politikus is nie. 142 mense se lewens is nie belangrik vir 'politikus nie.